През октомври 1914 г. Джон Фишър се връща на поста Първи морски лорд и отново започва да издига любимата си идея – проект за бързоходен, мощно въоръжен и слабо брониран кораб. Резултатите от боевете в Хелголандския залив и особено Фолкландските острови като че ли потвърждават концепцията на адмирала. В резултат, независимо от съпротивата на У. Чърчил, Фишър успява да постигне спешно презалагане на линкорите „Ринаун“ () и „Рипалс“ () като линейни крайцери.